Article in Hindi: अपने एक हाथ में मॉइस्चराइजर की जरूरी मात्रा निकाल लें (आमतौर पर ये एक सिक्के के आकार की बूंद होती है) और उसे अपनी हथेलियों के बीच में रगड़ें। फिर, जब तक ये पूरी तरह से दिखना खत्म न हो जाए, तब तक उसे अपने माथे, गालों, नाक और अपनी आँखों के आसपास के हिस्से पर लगाएँ। डेली एक बार अपने पूरे शरीर पर अच्छी मात्रा में बॉडी लोशन को भी अच्छे से लगा लें। इस प्रोसेस को हर सुबह और शाम को या फिर आपकी खास स्किन टाइप की जरूरत के हिसाब से दोहराएँ।  ज़्यादातर पुरुषों के लिए, एक रेगुलर मॉइस्चराइजिंग लोशन भी अच्छी तरह काम करेगा। त्वचा के मुश्किल धब्बों के लिए, जैसे कि आपके घुटनों और कोहनी के लिए, गहरे पोषण की बजाय एक बॉडी बटर (body butter) का इस्तेमाल करें। जब एक अच्छे मॉइस्चराइजर के लिए शॉपिंग कर रहे हों, तब बॉटल के ऊपर “noncomedogenic” शब्द लिखा हुआ देखने की कोशिश करें। इसका मतलब इस तरह के प्रॉडक्ट मुहाँसे पैदा करने के पीछे की वजह, आपके पोर्स को ब्लॉक नहीं करते हैं। हालांकि, अगर आपकी त्वचा रूखी है, तो आप लेबल पर ये न लिखे प्रॉडक्ट को भी खरीद सकते हैं और इसमें कोई गड़बड़ नहीं है। अगर आप खुद को अक्सर छोटी-छोटी फुंसियों (zits), निशानों और खामियों से जूझते हुए पाते हैं, तो एक ऐसा प्रॉडक्ट चुनें, जिसमें उसके एक्टिव इंग्रेडिएंट्स के रूप में सैलिसिलिक एसिड या (salicylic acid) बेंजोइल पैरॉक्‍साइड (benzoyl peroxide) मौजूद हो। क्रीम को पहले, सुबह उठकर सबसे पहले लगाकर शुरुआत करें। इसके बाद, आप धीरे-धीरे दिन में दो बार इस्तेमाल करना शुरू कर सकते हैं।  अपनी पसंद की एक्ने या मुहांसों की क्रीम को अपने चेहरे, कंधे, पीठ पर और हर उस जगह पर लगाएँ, जहां पर आपको मुहाँसे हुआ करते हैं। मुँहासे के लिए अंतिम उपाय के रूप में, एक ऐसी क्रीम का इस्तेमाल करें, जिसमें कम से कम 2% सैलिसिलिक एसिड मौजूद हो और फिर उसे 5-10% बेंजोइल पैरॉक्‍साइड लोशन के साथ पूरा करें। एक बात का ख्याल रखें, कि शायद ये आपकी त्वचा को रूखा और पपड़ी वाला बना सकता है, इसलिए ये रेगुलर रूप से इस्तेमाल करने के लायक नहीं है।

Summary in Vietnamese:
Dưỡng ẩm cho da mặt và toàn thân một lần mỗi ngày để da mềm mại. Dùng kem dạng thuốc để trị mụn.